25. juuni 2024 nr

**Riigivara tasuta omandamine**

Eesti Vabariigi ja Mulgi valla vahel on 24.10.2019 sõlmitud isikliku kasutusõiguse seadmise leping avaliku matkaraja rajamiseks vastavalt Eesti-Läti projektile „Green Railway“. Isikliku kasutusõigusega on koormatud kinnistu nr 4066939 koosseisus olevad Umbsoo külas ja Mõisaküla linnas asuvad katastriüksused 10501:003:0030 ja 49001:005:0037.

Projekti I etapis puhastati, korrastati ja tähistati raudteetamm Mõisaküla-Viljandi suunal ja Mõisaküla-Kilingi-Nõmme lõigul. Projekti II etapis on kavas korrastada Mõisaküla-Ruhja raudteetamm riigipiirini, kust jätkub matakarada Läti Vabariigis Ruhja linnani. Seoses sellega pöördus Mulgi Vallavalitsus Kliimaministeeriumi poole, kelle valitsemisele kuulub Umbsooo külas ja Mõisaküla linnas asuv kinnistu, registriosa nr 4066939 isikliku kasutusõiguse seadmise lepingu pikendamise sooviga.

Kliimaministeerium 27.05.2024 kirjaga nr 5-9/24/1054-2 teeb ettepaneku riigivaraseaduse § 33 lõike 1 punkti 1 alusel Pärnu-Mõisaküla raudtee kinnistu (registriosa nr 4066939) Mulgi vallale tasuta võõrandamiseks, kuna vara on vajalik kohaliku omavalitsuse üksusele tema seadusest tulenevate ülesannete täitmiseks, sealhulgas kogukonna ühistegevuseks.

Riigivaraseaduse § 37 lõike 1 järgi otsustab riigivara võõrandamise riigivara valitseja ning sama   
paragrahvi lõike 4 punkti 7 järgi ei ole võõrandamiseks vaja taotleda Vabariigi Valitsuse nõusolekut, kui kinnisasi võõrandatakse kohaliku omavalitsuse üksusele. Kinnistusse kuuluva kõigi kolme katastriüksuse sihtotstarve on 100% transpordimaa ning kohaliku omavalitsuse üldplaneering näeb neil katastriüksustel ette kergliiklustee ja matkatee koos puhkealaga.   
  
Kliimaministeerium ei vaja Pärnu-Mõisaküla raudtee kinnistut oma ülesannete täitmiseks ja kohaliku omavalitsuse korralduse seaduse järgi on kohalike teedega tegelemine kohaliku   
omavalitsuse ülesanne ning sellest tulenevalt alustas ministeerium vastavalt riigivaraseaduse §-le 96 riigi kinnisvararegistris kinnisasja vajalikkuse väljaselgitamise menetluse nr 24-3403, et tuvastada teiste riigiasutuste, kohaliku omavalitsuse ja õigustatud isikute huvi.   
   
Tulenevalt eeltoodust ja aluseks võttes kohaliku omavalitsuse korralduse seaduse § 6 lõike 3 punkti 2 ja riigivaraseaduse § 33 lõike 1 punkti 1 ja § 63  
   
  
**Mulgi Vallavolikogu o t s u s t a b:**

1. Taotleda Mulgi valla omandisse kinnistu (registriosa nr 4066939), mis koosneb kolmest katastriüksusest:

1.1 Mõisaküla linn, Kesk tn 1a // Pärnu-Mõisaküla 188,6-190,7 km (katastritunnus

49001:005:0037), suurusega 75 729 m² ja sihtotstarbega transpordimaa;

1.2 Umbsoo küla, Pärnu-Mõisaküla raudtee (katastritunnus 10501:003:0030), suurusega

223 679 m² ja sihtotstarbega transpordimaa;

1.3 Umbsoo küla, Pärnu-Mõisaküla raudtee (katastritunnus 10501:003:0031), mille

suurus on 94 034 m2 ja sihtostarve transpordimaa.

1. Nõustuda võõrandamisega kaasnevate kulude sh. notaritasu tasumisega.
2. Volitada Mulgi Vallavalitsust esitama riigivara võõrandamiseks vajalikud dokumendid Kliimaministeeriumile.
3. Otsus jõustub teatavakstegemisest.
4. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees